**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL NEKILNOJAMOJO TURTO PANEVĖŽIO G. 2, KLAIPĖDOJE, PERDAVIMO VALDYTI, NAUDOTI IR DISPONUOTI PATIKĖJIMO TEISE**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2009, Nr. 77-3165; 2010, Nr. 25-1177, Nr. 51-2480, 86-4525; 2011, Nr. 52‑2504) 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 2 dalimi, Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Klaipėdos miesto savivaldybės tarybos 2011 m. lapkričio 24 d. sprendimu Nr. T2-378, 3.1 papunkčiu, Klaipėdos miesto savivaldybės taryba nusprendžia,

perduoti Klaipėdos miesto savivaldybei nuosavybės teise priklausančias ir biudžetinės įstaigos Klaipėdos „Medeinės“ mokyklos patikėjimo teise valdomas negyvenamąsias patalpas Panevėžio g. 2, Klaipėdoje (pastato, kuriame yra patalpos unikalus Nr. 2197-4002-3013, patalpų žymėjimo indeksai: nuo 3-17 iki 3-44, bendras perduodamų patalpų plotas – 726,44 kv. metro, pradinė vertė – 295 188,89 Lt, likutinė vertė 2012 m. gruodžio 31 d. – 215 309,55 Lt), valdyti, naudoti ir disponuoti patikėjimo teise biudžetinei įstaigai Klaipėdos miesto savivaldybės administracijai.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

SUDERINTA

Savivaldybės turto komiteto pirmininkas Valerijonas Bernotas

Socialinių reikalų komiteto pirmininkė Julija Pliutienė

Edvardas Simokaitis, tel. 39 60 36

2013-01-02

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL NEKILNOJAMOJO TURTO PANEVĖŽIO G. 2, KLAIPĖDOJE, PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šiuo Tarybos sprendimo projektu siekiama perduoti Klaipėdos miesto savivaldybės administracijai valdyti, naudoti ir disponuoti patikėjimo teise savivaldybei priklausančias ir šiuo metu Klaipėdos „Medeinės“ mokyklos patikėjimo teise valdomas patalpas Panevėžio g. 2, Klaipėdoje.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybei nuosavybės teise priklauso negyvenamasis pastatas Panevėžio g. 2, Klaipėdoje (unikalus Nr. 2197-4002-3013). Šį pastatą patikėjimo teise valdo Klaipėdos „Medeinės“ mokykla.

Klaipėdos miesto savivaldybės administracija rengia projektą dėl pastato Panevėžio g. 2 III a. patalpų (726,44 kv. m) rekonstrukcijos, kuris bus finansuojama Europos Sąjungos struktūrinių fondų lėšomis. Įgyvendinant šį projektą Savivaldybės administracija, norėdama rekonstruoti ar remontuoti patalpas, turi valdyti jas patikėjimo teise. Projekto metu ketinama išplėsti socialines paslaugas asmenims su protine negalia, įkuriant BĮ „Klaipėdos lakštutė“ padalinį nurodytose patalpose Panevėžio g. 2, kuriame būtų teikiama dienos socialinė globa suaugusiems asmenims su protine negalia.

Klaipėdos miesto savivaldybės taryba 2010 m. liepos 29 sprendimu Nr. T2-222 pritarė **Klaipėdos miesto savivaldybės administracijos projekto „Suaugusių asmenų su protine negalia dienos socialinės globos centras (2 spec. mokykla)“ įgyvendinimui.**

Klaipėdos „Medeinės“ mokykla sutinka, kad minėtos patalpos būtų perduotos Klaipėdos miesto savivaldybės administracijai.

**3. Kokių rezultatų laukiama.**

Perdavus patalpas Panevėžio g. 2, Klaipėdoje (726,44 kv. m), Klaipėdos miesto savivaldybės administracijai valdyti, naudoti ir disponuoti patikėjimo teise būtų užtikrintas tinkamas projekto „Suaugusiųjų asmenų su protine negalia dienos socialinės globos centras“ įgyvendinimas.

**4. Sprendimo projekto rengimo metu gauti specialistų vertinimai.**

Projektų skyriaus 2012-12-05 raštas Nr. VS-5790.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – perdavus patalpas Panevėžio g. 2, Klaipėdoje (726,44 kv. m), Klaipėdos miesto savivaldybės administracijai valdyti, naudoti ir disponuoti patikėjimo teise būtų užtikrintas tinkamas projekto „Suaugusiųjų asmenų su protine negalia dienos socialinės globos centras“ įgyvendinimas.

Teikiame svarstyti šį sprendimo projektą.

Turto skyriaus vedėja Genovaitė Paulikienė